Абыхэм я лIыгъэр ящыгъупщэнукъым
Республикэм и полицейхэм адрей хабзэхъумэ IэнатIэхэм ящIыгъуу, лъахэм щыпсэухэм къызэрыдаIыгъыр я тегъэщIапIэу, террор шынагъуэр гъэмэщIэным, законностымрэ жылагъуэ хабзэмрэ къызэгъэпэщыным и лъэныкъуэкIэ 2013 гъэм лэжьыгъэ пыухыкIахэр ирагъэкIуэкI.
ЩIэпхъаджащIэхэр IэщэкIэ къащытеуэм зэпэщIэувэныгъэхэм хэкIуэдащ: Урысей МВД-м Налшык къалэмкIэ и управленэм ОП №1-м плъыр частым и оперативнэ плъыр нэхъыжь полицэм и под- полковник Букин Анатолий; КъБР-м щыIэ МВД-м и ГИБДД-м и гъуэгу-плъыр къулыкъум и инспектор полицэм и лейтенант нэхъыжь Гуужьей Замир; УФ-м и МВД-м и «Бахъсэн» къудамэм и УУП-м и лэжьакIуэ, полицэм и лейтенант нэхъыжь Хьэжы Мурат; КъБР-м щыIэ МВД-м полицэм и плъыр-пост къулыкъум и батальон щхьэхуэм и 2-нэ ротэм и 1-нэ взводым и лэжьакIуэ, полицэм и сержант Балъкъэр Анзор; КъБР-м щыIэ МВД-м полицэм и плъыр-пост къулыкъум и батальон щхьэхуэм и 1-нэ ротэм и 2-нэ взводым и къудамэм и командир, полицэм и прапор- щик Верещагин Дмитрий; КъБР-м щыIэ МВД-м полицэм и плъыр-пост къулыкъум и батальон щхьэхуэм и 1-нэ ротэм и 2-нэ взводым и лэжьакIуэ, полицэм и сержант Къуэн Аслъэн; КъБР-м щыIэ МВД-м и ГИБДД-м и гъуэгу-плъыр къулыкъум и батальон щхьэхуэм и 3-нэ ротэм и инспектор, полицэм и сержант нэхъыжь ШампIарэ Арсен; УФ-м и МВД-м и «Бахъсэн» къудамэм и ДПС-м и взвод щхьэхуэм и инспектор нэхъыжь полицэм и капитан Къэрэшей Аслъэн; Урысей МВД-м Дзэлыкъуэ куеймкIэ и къудамэм участковэ уполномоченнэхэм, балигъ мыхъуахэм я IуэхухэмкIэ и къу- дамэм и лэжьакIуэ полицэм и капитан БжэныкIэ Рустам.
Абыхэм я лIыгъэр Къэбэрдей-Балъкъэрым щыпсэухэм, хэкум, къэрал кIуэцI IуэхухэмкIэ и органхэм я лэжьакIуэхэм я дежкIэ сыт щыгъуи щапхъэ нэсу щытынущ.
